ทีมวิจัยญี่ปุ่นเตือน ถ่ายรูปชูสองนิ้ว เสี่ยงโดนขโมยลายนิ้วมือ - FINNOMENA
สถาบันสารสนเทศศาสตร์แห่งชาติของญี่ปุ่น หรือ NII เเจ้งเตือนว่าการโพสต์ท่าชู 2 นิ้วขณะถ่ายรูป หรือ "V sign" เสี่ยงถูกขโมยข้อมูลส่วนตัวผ่านลายนิ้วมือบนภาพถ่ายได้
13 ม.ค. 2560

สถาบันสารสนเทศศาสตร์แห่งชาติของญี่ปุ่น หรือ NII เเจ้งเตือนว่าการโพสต์ท่าชู 2 นิ้วขณะถ่ายรูป หรือ “V sign” เสี่ยงถูกขโมยข้อมูลส่วนตัวผ่านลายนิ้วมือบนภาพถ่ายได้
เนื่องจากปัจจุบันเทคโนโลยีการระบุตัวตนผ่านลายนิ้วมือพัฒนาไปไกลมาก ไม่ว่าจะเป็นสมาร์ทโฟน แท็บเลต หรือการใช้ลายนิ้วมือเพื่อเข้ารหัสธุรกรรมต่างๆ ขณะที่การถ่ายภาพก็มีความคมชัดเเละรายละเอียดสูงมาก
โดยได้มีการทดลองนำภาพที่ถ่ายด้วยกล้องดิจิทัลความละเอียดสูง มาระบุลายนิ้วมือ พบว่าผู้ที่ถูกถ่ายภาพในระยะ 3 เมตร สามารถถูกระบุตัวตนจากลายนิ้วมือภายในภาพได้
ซึ่งกลุ่มเป้าหมายที่ตกอยู่ในอันตรายจากการขโมยข้อมูลด้วยวิธีนี้มากที่สุด คือดาราเเละคนดังต่างๆ ที่มีภาพถ่ายเผยแพร่ทางสาธารณะจำนวนมาก
ทั้งนี้ ทางสถาบันสารสนเทศศาสตร์แห่งชาติของญี่ปุ่น กำลังอยู่ระหว่างการคิดค้นพัฒนาฟิล์มใสเเปะนิ้วมือ เพื่อป้องกันการถูกขโมยลายนิ้วมือจากภาพถ่าย ซึ่งคาดว่าจะนำมาวางขายในท้องตลาดได้ภายใน 2 ปีนี้
ที่มา : http://www.prachachat.net/news_detail.php?newsid=1484205846
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: